《桐庐连夕大雨溪涨数十丈徙寓白塔山上方阁》
宋代·孙觌

苍莽川流会，浑酣海气嘘。蛟龙改窟宅，雷电走空虚。

殷地翻坤轴，黏天浸日车。高僧欲杯度，游客且楼居。

壮观真难值，幽怀亦少摅。翩翩一鸟去，何必羡知鱼。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。